**Opatrenie dekanky FHPV PU č. 05/2020**

Názov : **Opatrenie k realizácií výučby na FHPV PU v podmienkach núdzového stavu**

Účinnosť : 14.10.2020

Pôsobnosť : Fakulta humanitných a prírodných vied PU v Prešove

Prešov 14.10.2020 prof. MVDr. Janka Poráčová, PhD., MBA

 dekanka FHPV PU

**Opatrenie dekanky FHPV PU č. 05/2020**

**k realizácií výučby na FHPV PU v podmienkach núdzového stavu**

*Dekanka Fakulty humanitných a prírodných vied, Prešovskej univerzity v Prešove v súvislosti s novými skutočnosťami vo vývoji epidemiologickej situácie, s odporúčaniami Ústredného krízového štábu SR a s Opatrením Prešovskej univerzity v Prešove zo dňa 13.10.2020, pristupuje s účinnosťou od 14. októbra 2020 k nasledujúcim opatreniam:*

1. Výučba na FHPV PU sa realizuje online a dištančnými metódami (v dennej aj externej forme štúdia), pričom odporúčame dodržať čas vyučovacích hodín podľa zverejneného rozvrhu platného pre zimný semester 2020/2021. Prednášky (nahrávka, prezentácia,...) musia byť prístupné pre študentov najmenej počas nasledujúcich 48 hodín. Táto povinnosť sa nevzťahuje na online výučbu prostredníctvom aplikácie MS Teams.
2. Laboratórne cvičenia a praktické semináre s nevyhnutnou účasťou študentov sa môžu realizovať prezenčnou metódou aj nad rámec rozvrhu podľa potreby. Vyučujúcim, ktorí potrebujú zrealizovať výučbu prezenčnou metódou, sa odporúča po vzájomnej dohode so študentmi preorganizovať kontaktné hodiny tak, aby sa minimalizovala opakovaná prítomnosť študentov v priestoroch fakulty.
3. Riaditeľka ústavu pedagogiky, andragogiky a psychológie a vedúci katedier do 19.10.2020 vypracujú zoznam predmetov, na ktorých potrebujú prezenčnú formu výučby (laboratórne cvičenia, semináre) s dodržaním všetkých epidemiologických opatrení vyplývajúcich z Opatrenia Prešovskej univerzity v Prešove k aktuálnej epidemiologickej situácii výskytu koronavírusu COVID-19 a zašlú ho p. prodekanovi RNDr. Štefanovi Kocovi, PhD..
4. Individuálne konzultácie študentov s vyučujúcimi ostávajú bez zmeny.
5. Opatrenia Prešovskej univerzity zo dňa 5.10.2020 zostávajú v platnosti.
6. Toto Opatrenie platí do odvolania v súvislosti so zmenou epidemiologickej situácie.

V Prešove 14. 10. 2020 prof. MVDr. Janka Poráčová, PhD., MBA

 Dekanka FHPV PU